Diari Oficial de la Generalitat Valenciana


Sumari del DOGV 7398, del 07-11-2014 (2014/10642)

RESOLUCIÓ de 5 de novembre de 2014, de la presidenta de CulturArts Generalitat, per la qual es concedixen beques per al perfeccionament de jóvens músics, de fins a un mes de duració durant l'any 2014 i de fins a un any de duració durant el curs acadèmic 2014-1015.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7398

Data del DOGV
:   07-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10819


Data del document
:   05-11-2014

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 de novembre de 2014, de la presidenta de CulturArts Generalitat, per la qual es concedixen beques per al perfeccionament de jóvens músics, de fins a un mes de duració durant l'any 2014 i de fins a un any de duració durant el curs acadèmic 2014-1015. [2014/10982]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de convocatòria de beques per al perfeccionament de jóvens músics de fins a un mes de duració durant l'any 2014 i de fins a un any de duració durant el curs acadèmic 2014-2015.  
Mitjançant l'Orde 55/2014, d'1 de juliol, de la Conselleria d'Educació, Cultura i Esport, publicada en el Diari Oficial de la Comunitat Valenciana número 7310, de 04.07.2014, es van convocar beques per al perfeccionament de jóvens músics de fins a un mes de duració durant l'any 2014 i de fins a un any de duració durant el curs acadèmic 2014-2015.  
El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 08.09.2014, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, atribuïx a l'ens en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i establix en l'article 4.2.j l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que té les competències en matèria de cultura.  
  
De conformitat amb el que establix l'apartat primer de la base quarta de la convocatòria, el termini de presentació de sol·licituds era de quinze dies naturals a comptar a partir de l'endemà de la publicació de la convocatòria, per la qual cosa va finalitzar el 19 de juliol de 2014 amb la presentació de 61 sol·licituds dels diversos interessats individuals.  
En atenció al que disposa el punt 3 de la base quinta, la comissió tècnica avaluadora constituïda a este efecte i reunida en sessió els dies 10, 16 i 17 de setembre ha portat a efecte les audicions convocades i ha valorat les sol·licituds d'acord amb els criteris i les prioritats establits en la base sexta i ha emés el corresponent informe.  
La proposta motivada de resolució és formulada per l'òrgan competent després de la vista dels expedients i l'informe i proposta evacuats per la comissió tècnica avaluadora nomenada a este efecte, havent-se publicat de manera provisional en la pàgina web de la Conselleria els resultats de les audicions convocades els dies 16 i 17 de setembre, no figurant en el procediment i no havent-se tingut en compte altres fets, al·legacions i proves que les adduïdes pels interessats, excepte les audicions, les actes de qualificació de les quals es van publicar per a general coneixement i efectes, i en atenció al que disposa la base quinta 6.  
  
D'acord amb el que es disposa en la Llei 38/2003, de 17 de novembre, General de Subvencions; en el Reial Decret 887/2006, de 21 de juliol, pel qual s'aprova el Reglament de desplegament de la dita llei; en la Llei 5/1983, de 30 de desembre, del Consell; en el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i en el Decret 141/2014, de 5 de setembre, del Consell, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, del Consell, la presidenta de CulturArts és l'òrgan competent per a la resolució de la convocatòria d'ajudes.  
Per a la concessió i el pagament de les beques cal atindre's al que es disposa en l'esmentada Llei 38/2003, de 17 de novembre, General de Subvencions; en el Reial Decret 887/2006, de 21 de juliol, pel qual s'aprova el reglament de desplegament de la dita llei; en el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, així com en les bases reguladores de la convocatòria.  
Totes les sol·licituds de beca formulades, excepte dos, es van presentar dins del termini establit en l'apartat primer de la base quarta de la convocatòria, amb la tramitació dels expedients incoats de conformitat amb el que establix la base quinta d'esta.  
Vista la proposta de resolució definitiva que eleva el director general de CulturArts Generalitat referida a la concessió de les esmentades beques, vistos els expedients i l'informe i proposta de la comissió tècnica avaluadora, de conformitat amb els antecedents de fet i fonaments de dret que han quedat exposats i, especialment, amb el que disposen les bases quinta, sexta i sèptima de la convocatòria i en l'exercici de les atribucions que tinc conferides, resolc:  
  
Primer  
Concedir ajuda a les sol·licituds presentades per als programes de treball de perfeccionament d'estudis de jóvens músics i per un import, en conjunt, de 1.813,56 euros en la modalitat A i de 24.529,57 euros en la modalitat B, que s'indiquen a continuació:  
L'import global màxim d'estes ajudes és de 26.530 euros, que es financen amb càrrec a la línia de subvenció T6428000, «Beques de formació i perfeccionament de música i cant», del capítol IV del pressupost de CulturArts Generalitat per a 2014.  
  
Segon  
Nomenar els suplents de la modalitat A que figuren per orde de prioritat, en els quals recaurà l'ajuda en cas de possibles renúncies, sempre que mantinguen el programa de treball per al qual van sol·licitar la beca i per al qual van ser cridats a audició, si és el cas:  
Tercer  
Denegar l'ajuda a les sol·licituds presentades per als programes de treball i pels motius que s'especifiquen:  
Motius pels quals es denega l'ajuda:  
A) Haver presentat la sol·licitud una vegada finalitzat el termini establit per a este tràmit en la base quarta.1 de la convocatòria aprovada per Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de la convocatòria de les presents beques.  
B) No acreditar el requisit de titulació superior de música o cant o la matricula de l'últim curs de l'especialitat instrumental o vocal, de conformitat amb el que s'ha exigit en la base 2a.1.c de la convocatòria aprovada per Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de la convocatòria de les presents beques.  
C) No haver realitzat l'audició, a la qual va ser convocat per acord de la comissió avaluadora, prevista en la base sexta.2 de la convocatòria aprovada per Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), i, en conseqüència, no haver obtingut la puntuació mínima exigida establida en la base sexta.6, d'acord amb els criteris i barem de la base esmentada, per a ser inclòs en la proposta de l'òrgan instructor.  
D) No haver obtingut la puntuació mínima per modalitat exigida d'acord amb els criteris i el barem de la base sexta, segons el que s'exigix en l'epígraf 6 per a ser inclòs en la proposta de l'òrgan instructor prevista en les bases quinta, sexta i sèptima.1 de la convocatòria aprovada per Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de la convocatòria de les presents beques, tenint en compte, si és el cas, el nombre màxim de beques a concedir, així com els imports màxims, d'acord amb el que s'ha assenyalat en la base tercera.  
E) Haver sol·licitat la realització d'estudis de postgrau (màster/doctorat) en països de l'espai europeu d'educació superior, dins del Pla Bolonya, convalidables a Espanya a través del sistema de crèdits ETCS (European Credit Transfer System), circumstància expressament exclosa en la base segona 2 de la convocatòria, aprovada per Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de la convocatòria de les presents beques.  
  
F) No ajustar-se la sol·licitud de beca al període convocat per a la modalitat B, que es correspon amb el curs acadèmic 2014-2015, amb l'obligació de començar abans del 31 d'octubre de 2014, segons el que disposen les bases primera, tercera i novena 1.b de l'Orde 55/2014, d'1 de juliol, de la Conselleria d'Educació, Cultura i Esport (DOCV 7310, 04.07.2014), de la convocatòria de les presents beques.  
G) Desistiment de la sol·licitud presentada per l'interessat.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de CulturArts Generalitat en qualitat d'òrgan competent per a concedir les beques en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de publicar-se.  
  
València, 5 de novembre de 2014.- La presidenta de CulturArts Generalitat: María José Catalá Verdet.